Coscolla - Biquipedia, a enziclopedia libre

# Coscolla

### De Biquipedia

Coscolla
Coscolla
Clasificazión zentifica

Dominio: | Eukaryota
Reino: | Plantae
Dibisión: | Magnoliophyta
Clase: | Magnoliopsida
Orden: | Fagales
Familia: | Fagaceae
Chenero: | Quercus
Espezie: | Q. coccifera

Nomenclatura binomial
Quercus coccifera L.

Ista fuella ye escrita en sobrarbés.

Ra coscolla (Quercus coccifera L.)(Coscoja en castellán; Garric en catalán) ye un arbuste de fuella perenne, berda tota l'añada, que no alza si que bel par de metres d'altaria (mui pocas begadas plega ent'o porte arborio). Gosa á estar ramificau dend'es alazez d'a basi suia, fent que ras brancas, de berla grisa ó blanca, s'entaranen deixant l'aintror d'o matullo cuasi impenetrable.

Ras suias fuellas son simples, alternas, membranosas i rixidas, sines de pilosidaz en garra cara. Es marxens foliars son ondaus con punxas més o menos numbrosas. Ra colorazión ye intensament berda, con forma agüebada o enliergada, i ra superfizie brillant i lustrosa.

Fuellas dera Coscolla

Ras flors estan, como en tot ro chenero Quercus, separadas per sexos. Ras flors masclo son chicolonas, con embolique fent forma de copa, trestallada en 4, 5 ó enta 6 dienz i con un numbro bariau d'estambres (d'entre 4 i 10). Forman collas en forma d'espiga curta, de color amarillenque, primetas i penxadas d'as brancas.

Ras flors fembra libran d'a mesma planta, pero només cuan ras masculinas sigan xutas (t'ebitar l'autofecundazión). Anisoladas o en collas de dos ó tres, ra fecundazión ye eolofila.

Ro fruito d'ista planta ye una bailota que contién només un embrión. Son dicotiledonias, i es cotiledons pueden-se separar lonchitudinalment cuan ra bailota ye aubierta. Una carauteristica d'istas bailotas ye que no s'empregan per dengún bestiar, perque ro suio gusto ye mui amargo i es animals ras deixan.

## [Editar] Enrastres Externos

- Wikispecies tién informazión adizional sobre Cocollas.

Retrieved from "http://an.wikipedia.org../../../c/o/s/Coscolla.html"

Categorías: Articlos en Sobrarbe | Quercus | Arbustos

##### Views

- Articlo
- Descusión
- Current revision

##### Rechirar

##### Atras luengas

- Català
- English
- Español
- Français
- Italiano
- Nederlands
- Português